אדיבה גפן

אדיבה גפן (נולדה ב-6 ביוני 1946) היא סופרת, מחזאית, עיתונאית ואשת חינוך ישראלית. אדיבה גפן היא סגנית יושב ראש אגודת הסופרים, ובשנת 2021 קיבלה תואר יקירת העיר תל אביב. אדיבה גפן נולדה בחיפה למשה ויונה קטרון. אביה, משה קטרון, נולד בפולין. עלה לארץ במסגרת עליית הנוער, גדל והתחנך ב"כפר ילדים" בגבעת המורה, עפולה. עם סיום לימודיו עבר לחיפה וסיים לימודי הנדסה. היה מנהל מחלקת הטלפונים באזור חיפה. אמה, יונה לבית צ'כנובר, עבדה בשנות השלושים במטבח הפועלים בחיפה. עם הקמת תזמורת הנוער של חיפה ביוזמת ראש העיר אבא חושי, הצטרפה אליה אדיבה כנגנית טוּבה, תחת ניצוחו וניהולו של יהודה עברון. סיימה את לימודיה בתיכון "אליאנס" ובסמינר א.ד גורדון בחיפה. בצה"ל שרתה כמורה חיילת במעלות ובגבעת טרומפלדור. בשנת 1967 עברה לבאר שבע. שם, סיימה לימודי תואר ראשון בספרות ומקרא באוניברסיטת בן-גוריון. בהמשך סיימה תואר שני במנהל חינוך ב"לסלי קולג'", קיימברידג', ארצות הברית. בראשית דרכה המקצועית עסקה בחינוך מיוחד. בשנת 1974 הוקם ביוזמתה בית הספר "דקלים", מסגרת עמלנית לליקויי למידה והתפתחות שהעניקה הכוונה מקצועית לנערים ומתבגרים. במהלך השנים שמשה עיתונאית בנושאי תרבות בעיתון "קול הנגב" של קבוצת "ידיעות אחרונות" ובירחון "את". כתבה בעיתון "אריאל" שבהוצאת משרד החוץ. שימשה בעלת טור במוסף "ליידי גלובס" ובעלת הטור האישי "העולם על פי סבתא", המתפרסם בעיתון "להיות הורים" ובאתר האינטרנט nrg. בשנים 1980–1985 שימשה דוברת ומנהלת יחסי הציבור של תיאטרון באר שבע. במסגרת תפקידה הקימה את החוג לנוער שוחר תיאטרון ואת אגודת ידידי התיאטרון. ב-1985 מונתה לראש מחלקת הדוברות, יחסי הציבור והפרסום של תיאטרון הבימה, כיהנה בתפקיד זה במשך עשור והפיקה את אירועי חגיגות השבעים לתיאטרון. במקביל, כיהנה כדוברת עמותת "אל-סם". בשנת 1995 הקימה וניהלה משרד יחסי ציבור עצמאי שהעניק שירותי פרסום ודוברות למוסדות ואירועי תרבות מרכזיים, בהם התזמורת הקאמרית, פסטיבל עכו, תחרות ליאונרד ברנשטיין, "פסטיבל ג'אז בים האדום", פסטיבל הסרטים בירושלים. בשנת 1996 כתבה גפן את ספרה הראשון, "רצח בקריאה ראשונה" בהוצאת זמורה ביתן, המתרחש בתיאטרון באר שבע, שזכה לאהדת קהל הקוראים והמבקרים. נכון ל-2019 כתבה למעלה כ-20 ספרים. סיפורים פרי עטה התפרסמו באנתולוגיות שונות שיצאו לאור בישראל ומחוצה לה. משנת 1998 מרצה ומלמדת במוסדות שונים ברחבי הארץ. ב-2007, הוצג המחזה הראשון שכתבה, "אתרוגים", במסגרת פרויקט "פותחים מסך" למחזאות מקורית בתיאטרון בית ליסין בבימויה של יוליה פבזנר. מחזה נוסף שכתבה, "חלום קוסטה ריקה" עובד למחזמר והועלה בשנת 2014 במסגרת "חג המחזמר בת-ים". בין השנים 2010–2018 הייתה יו"ר תיאטרון הידית פרדס חנה. מאז שנת 2015 משמשת כיושב ראש פעילה של מכון גנזים - ארכיון אגודת הסופרים בבית אריאלה תל אביב, חברת הוועד המנהל של תיאטרון הבימה, תיאטרון דימונה וחברת ועדת הביקורת של אנסמבל עיתים. משנת 2014 חברת הוועד המנהל של אנסמבל המוזיקה "סיסטם עאלי", בת ים. אדיבה גפן היא סגנית יושב ראש אגודת הסופרים, ובשנת 2021 קיבלה תואר יקירת העיר תל אביב. הייתה ממקימי פרס התיאטרון וניהלה את האקדמיה של הפרס במשך חמש עשרה שנה. גפן נשואה בשנית לאהרון מידן ואם לשלושה בנים. מתגוררת בתל אביב. רצח בקריאה ראשונה (זמורה-ביתן, 1996) עוקף שיקגו (זמורה-ביתן, 1997) עד שהמוות ירקוד בינינו (זמורה-ביתן, 1998) היום שבו מתה האהבה: סיפורי גירושים (זמורה-ביתן, 1999) נשים שקופות (זמורה-ביתן, 2000) פיקדילי דרום (זמורה, 2002) אהבה בסיבוב שני (זמורה, 2003) פנמה ג'ק (אריה ניר, 2004) העולם על פי אימא (אריה ניר, 2005) טרזן, ג'יין ומדיח הכלים (אריה ניר, 2005) אבק יהלומים (כנרת זמורה, 2007) תחנה סופית ערד (כנרת זמורה, 2009) צל של מלאך (כנרת זמורה, 2010) נעדרת (כנרת זמורה, 2012) הנערה שלא הייתה (כנרת זמורה, 2014) הבחורים של קלרה (כנרת זמורה, 2017) הצגה יומית (כנרת זמורה, 2019) יש מקום (כנרת זמורה, 2023) The Girl Behind the Secrets ‏(EBookPro, 2017) Surviving the Forest ‏(EBookPro, 2019) My Daughter’s Keeper ‏(EBookPro, 2022) הסיפור המופלא של הזברה גאולה (זמורה-ביתן, 2012) הילדה שרצתה להיות נסיכה (זמורה-ביתן, 2012) הבית של הזברה גאולה (זמורה-ביתן), 2015) מדיה וקבצים בנושא אדיבה גפן בוויקישיתוף אתר האינטרנט הרשמי של אדיבה גפן אדיבה גפן באתר "כנרת-זמורה" מספריה של אדיבה גפן באתר iCAST מערכת וואלה!‏, פרק ראשון: מתוך "הנערה שלא היתה" מאת אדיבה גפן, באתר וואלה, 29 ביולי 2014 "תחנה סופית ערד" באתר "טקסט" "טרזן, ג'ין ומדיח הכלים" באתר "טקסט" "אבק יהלומים" באתר "טקסט" אדיבה גפן, ב"לקסיקון הספרות העברית החדשה" אדיבה גפן, ב"לקסיקון הקשרים לספרות ישראלית" רשימת הפרסומים של אדיבה גפן, בקטלוג הספרייה הלאומית אדיבה גפן, ב"לקסיקון הסופרים העברים בהווה" הספרים של אדיבה גפן, באתר "סימניה" בועז כהן, ‏"ההשראה אינה ניתנת לריסון", באתר גלובס, 11 במאי 2009 שוש להב, אדיבה גפן - סופרת, הכותבת על מה שהיא אוהבת לקרוא.., i women ביקור בית עם הסופרת אדיבה גפן: נעדרת / רומן מתח רומנטי, READ BOOKS, ‏ 2012 שרון בן דוד, "חדר משלה" (אורכב 14.07.2014 בארכיון Wayback Machine), all mag, ‏ 2 בינואר 2013 עדנה אברמסון, הסיפור המופלא על הזברה שאיבדה את הפיג'מה, באתר ynet, 11 בינואר 2012 אדיבה גפן, הבאנו ביכורים, באתר ynet, 6 באפריל 2009 כרמית ספיר-ויץ, "אני אוהבת אנשים שחוו כישלון", באתר nrg‏, 19 באוגוסט 2010 אדיבה גפן, במיזם "סופרים קוראים" של המרכז לספריות וספרות בישראל זיוה שמיר, על "יש מקום" של אדיבה גפן, באתר מב"ע - מחקרים בספרות עברית עופרה עופר אורן, "יש מקום": יש תקווה?, בבלוג "סופרת ספרים", 10 ביולי 2023 אדיבה גפן, דף שער בספרייה הלאומית אדיבה גפן, בלקסיקון הספרות העברית החדשה יקירי העיר תל אביב 2021 זיוה שמיר, נוחם ורחמים בירוחם, באתר הארץ, 14 ביוני 2023 על פי כתבי לואיס קרול עובד למחזמר במסגרת חג המחזמר בת ים והוצג ב-24 בדצמבר 2014, עם שירים מאת דניאל אפרת, מוזיקה מאת עידו אופק ובבימויה של הדר גלרון.